Madchester

Madchester er en musikksjanger innen rock og kulturelt fenomen i slutten av 1980-årene. Som navnet indikerer oppsto den i Manchester, England, da musikere smeltet sammen alternativ rock med acid house-kulturen og andre kilder, inkludert psykedelisk musikk og pop fra 1960-årene.«Madchester – Genre Overview», AllMusic.

Betegnelsen «Madchester» ble popularisert av den britiske musikkpressen tidlig i 1990-årene,Shuker, Roy (2005): «Madchester» i: Popular Music: The Key Concepts. Psychology Press, ISBN 0415347696, s. 157. og omfattet grupper som Happy Mondays, The Stone Roses, The Inspiral Carpets, Northside, 808 State, James og The Charlatans, og andre.

Madchester oppstod mot slutten av 1980-årene og var en trend i britisk musikkliv til et stykke ut i 1990-årene. Musikken var en blanding av veldig fengende indie pop, psykedelisk musikk og dance/acid house. Den var sterkt preget av være egnet til å danse til. Tidsepoken var også preget av rave-/house-partyer, og ecstasy var «det nye store». Den rave-påvirkede musikken er tungt påvirket av illegale rusmidler, særlig MDMA. På denne tiden var nattklubben Haçienda i Manchester, medeid av medlemmer av New Order, en katalysator for den særskilte musikalske etos i byen som ble kalt for «Second Summer of Love» (Den andre kjærlighetssommeren), en referanse til hippienes flowerpower-periode i California i 1960-årene.Anderson, Penny (18. februar 2009): «Why are the Stone Roses adored?», The Guardian. Madchester var også en inspirasjon for mange britpop-band.

 Referanser 

 Litteratur 
 Luck, Richard (2002): The Madchester Scene, Pocket Essentials, London, ISBN 1-903047-80-3
 Wilson, Tony (2002): 24-hour Party People, Channel 4 Books, London, ISBN 0-7522-2025-X
 McNichols, Conor, red. (2003): NME Originals: Madchester, IPC, London
 Robb, John (2009): The North Will Rise Again: Manchester Music City 1976–1996, Aurum Press, London

 Eksterne lenker 
 Madchester, Pride of Manchester
 Madchester , av Jonathan Schofield

Kategori:Alternativ musikk
Kategori:Musikksjangre